Source: http://www.europarl.europa.eu/doceo/document/A-8-2019-0010_RO.html
Timestamp: 2019-09-16 01:18:17+00:00
Document Index: 22575399

Matched Legal Cases: ['articolul 294', 'articolul 114', 'articolul 104', 'articolul 104', 'articolul 1', 'articolul 4', 'articolul 5', 'articolul 6', 'articolul 10', 'articolul 1', 'articolul 6', 'articolul 11', 'articolul 3', 'articolul 11']

RAPORT referitor la propunerea de decizie a Parlamentului European și a Consiliului privind informatizarea circulației și a controlului produselor accizabile (reformare)
Procedură : 2018/0187(COD)
Stadii ale documentului : A8-0010/2019
<NoDocSe>A8-0010/2019</NoDocSe>
<Titre>referitor la propunerea de decizie a Parlamentului European și a Consiliului privind informatizarea circulației și a controlului produselor accizabile (reformare)</Titre>
<DocRef>(COM(2018)0341 – C8-0215/2018 – 2018/0187(COD))</DocRef>
Raportoare: <Depute>Kay Swinburne</Depute>
referitoare la propunerea de decizie a Parlamentului European și a Consiliului privind informatizarea circulației și a controlului produselor accizabile (reformare)
– având în vedere propunerea Comisiei prezentată Parlamentului European și Consiliului (COM(2018)0341),
– având în vedere articolul 294 alineatul (2) și articolul 114 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0215/2018),
– având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative[2],
– având în vedere scrisoarea din 18 decembrie 2018 a Comisiei pentru afaceri juridice, adresată Comisiei pentru afaceri economice și monetare în conformitate cu articolul 104 alineatul (3) din Regulamentul său de procedură,
– având în vedere raportul Comisiei pentru afaceri economice și monetare (A8-0010/2019),
1. adoptă poziția sa în primă lectură preluând propunerea Comisiei, modificată pentru a ține seama de recomandările grupului de lucru consultativ al serviciilor juridice ale Parlamentului European, Consiliului și Comisiei;
Prezenta propunere însoțește propunerea de Directivă a Consiliului de stabilire a regimului general al accizelor în ceea ce privește automatizarea procedurii aplicabile circulației produselor accizabile care au fost eliberate pentru consum pe teritoriul unui stat membru și care sunt deplasate către teritoriul unui alt stat membru pentru a fi livrate în scopuri comerciale în respectivul alt stat membru.
Decizia nr. 1152/2003/CE este decizia de instituire a sistemului informatizat (sistemul pentru monitorizarea și circulația produselor supuse accizelor - EMCS). În acest moment, ea vizează numai circulația produselor accizabile în regim suspensiv de accize. Pentru a permite automatizarea procedurii aplicabile circulației produselor accizabile eliberate pentru consum pe teritoriul unui stat membru și deplasate către teritoriul unui alt stat membru pentru a fi livrate în scopuri comerciale în respectivul alt stat membru, decizia trebuie modificată. Totuși, dat fiind că o astfel de modificare afectează majoritatea dispozițiilor din decizie, aceasta ar trebui reformată din motive de claritate.
Obiectivul propunerii este să extindă sistemul pentru monitorizarea și circulația produselor supuse accizelor la circulația în interiorul UE a produselor accizabile eliberate pentru consum, pentru a simplifica procedura aplicabilă unei astfel de circulații și pentru a permite o monitorizare adecvată a acesteia, precum și pentru a oferi o bază pentru guvernanța viitoarelor automatizări ale proceselor definite de legislația Uniunii referitoare la accize, în cazul în care se consideră că sunt benefice astfel de automatizări. Fără prezenta propunere nu va fi posibilă planificarea coordonată a automatizării circulației în interiorul UE a produselor accizabile eliberate pentru consum.
Finanțarea proiectului central se va face din bugetul FISCALIS, din creditele deja prevăzute în programarea financiară oficială. Nu vor fi necesare resurse suplimentare de la bugetul UE. În plus, nu se intenționează ca prezenta inițiativă să aducă atingere propunerii Comisiei privind următorul cadru financiar multianual. Estimarea costurilor pentru administrații și pentru agenții economici este inclusă în evaluarea impactului pregătită pentru reformarea Directivei 2008/118/CE.
Modificările vizează majoritatea dispozițiilor din decizie, astfel încât decizia să fie formulată în termeni mai generali pentru a putea fi posibilă automatizarea oricărei proceduri utilizate pentru circulația și controlul produselor supuse accizelor.
Subiect: Propunere de decizie a Parlamentului European și a Consiliului privind informatizarea circulației și a controlului produselor accizabile (reformare)
În concluzie, la reuniunea din 10 decembrie 2018, Comisia pentru afaceri juridice, cu 18 voturi pentru, 0 voturi împotrivă și 0 abțineri[3], recomandă Comisiei pentru afaceri economice și monetare, în calitatea sa de comisie competentă, să înceapă examinarea propunerii menționate mai sus în conformitate cu articolul 104.
Bruxelles, 29 noiembrie 2018
COM(2018)0341 din 25.5.2018 – 2018/0187(COD)
Având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative, în special punctul 9, grupul de lucru consultativ, alcătuit din reprezentanți ai serviciilor juridice din cadrul Parlamentului European, al Consiliului și al Comisiei, s-a întrunit la 17 octombrie 2018 în vederea examinării propunerii susmenționate prezentate de Comisie.
În cadrul acestei reuniuni[4], în urma examinării propunerii de decizie a Parlamentului European și a Consiliului de reformare a Deciziei nr. 1152/2003/CE a Parlamentului European și a Consiliului din 16 iunie 2003 privind informatizarea circulației și a controlului produselor supuse accizelor, grupul de lucru consultativ a stabilit, de comun acord, după cum urmează:
- la considerentul 6, articolul 1 alineatul (1), articolul 4 alineatele (1) și (2), articolul 5 alineatul (2) și articolul 6, adăugarea cuvântului „extinderea”;
- la considerentul 7 și la articolul 10 alineatele (1) și (3), adăugarea cuvântului „extinderii”; - la considerentul 11, înlocuirea cuvântului „EMCS” cu structura „o nouă extindere a sistemului informatizat”;
- la articolul 1 alineatul (2) litera (b), înlocuirea cuvintelor „produselor în regim de suspendare a accizelor” cu „produselor accizabile”;
- întregul text al articolului 2;
- la articolul 6, înlocuirea cuvântului „și” cu cuvintele „în ceea ce privește”;
- la articolul 11 alineatul (2), adăugarea cuvântului „extinderea”.
2. În a doua teză de la considerentul 7, înlocuirea cuvintelor „supuse accizelor” cu „accizabile” ar fi trebuit identificată ca adaptare formală a textului existent de la considerentul 12 din Decizia nr. 1152/2003/CE.
3. La articolul 3 alineatul (2), cuvintele finale „circulației bunurilor supuse accizelor și a mărfurilor supuse altor drepturi și taxe provenite din țări terțe sau având ca destinație țări terțe” ar trebui să fie următoarele: „circulației produselor accizabile și a mărfurilor supuse altor drepturi și taxe provenite din țări terțe sau având ca destinație țări terțe”.
4. La articolul 11 alineatul 2, cuvintele „modificarea”, „extinderea” și „operarea” au fost repetate în mod eronat. Ar trebui eliminată prima apariție a acestor cuvinte.
Computerizarea circulației și supravegherii bunurilor supuse accizelor (reformare)
[2] JO C 77, 28.3.2002, p. 1.
[3] Au fost prezenți următorii deputați: Joëlle Bergeron, Jean Marie Cavada, Kostas Chrysogonos, Sergio Gaetano Cofferati, Mady Delvaux, Mary Honeyball, Sajjad Karim, Sylvia Yvonne Kaufmann, António Marinho e Pinto, Julia Reda, Evelyn Regner, Pavel Svoboda, Axel Voss, Tiemo Wölken, Francis Zammit Dimech, Tadeusz Zwiefka, Kosma Złotowski, Luis de Grandes Pascual.
[4] Grupul de lucru consultativ a lucrat pe baza versiunii în limba engleză a propunerii, aceasta fiind versiunea lingvistică originală a textului examinat.